మనోజ్ కుమార్ పాండే
కెప్టెన్ మనోజ్ పాండే, ఉత్తర ప్రదేశ్ లోని కమలూర్ జిల్లాకూ చెందిన సీతాపూర్ గ్రామానికి చెందినవాడు. ఆయన లక్నో నివాసి అయిన చిన్న వ్యాపారవేత్త శ్రీ గోపీచంద్ పాండే కుమారుడు. ఆయనకున్న సహోదరులలో ఆయన పెద్దవాడు. ఆయన ఉత్తర ప్రదేశ్ లోని లక్నో నందలి ఉత్తరప్రదేశ్ సైనిక పాఠశాలలొ విద్యాభ్యాసం చేసాడు. మాధ్యమిక విద్యను లక్ష్మీబాయి మెమోరియల్ సీనియర్ సెకండరీ స్కూలులో చదివాడు. ఆయనకు క్రీడలలో బాక్సింగ్ మరియు బాడీ బిల్డింగ్ పై ఆసక్తి ఎక్కువగా ఉండేది. 1990లో ఉత్తరప్రదేశ్ డైరక్టరేట్ యొక్క ఎన్.సి.సి. జూనియర్ డివిజన్ లో ఉత్తమ కాడెట్ గా గుర్తింపబడ్డాడు.ఆయన నేషనల్ డిఫెన్స్ అకాడమీ లో ఉత్తీర్ణత సాధించాడు. ఆయన గోర్ఖా రైఫిల్స్ లో చేరాలని అనుకున్నాడు. ఆయన భారత సైన్యంలోని 1/11 గోర్ఖా రైఫిల్స్ లో నియమింపబడ్డాడు. ఆయన ఎంపిక కాక ముందు బి.ఎస్.ఆర్.బి ఇంటర్వ్యూకు హారైనాడు. ఇంటర్వ్యూలో ఆయనకు "ఎందుకు నీవు ఆర్మీలో చేరాలనుకుంటున్నావు?" అని అడిగారు. అందుకు ఆయన వెంటనె "నేను పరమ వీర చక్ర గెలవాలనుకుంటున్నాను" అని సమాధానమిచ్చాడు. ఆయాన చెప్పిన విధంగానే ఆయనకు పరమ వీర చక్ర పురస్కారం మరణానంతరం వచ్చింది.
జావెద్ మియాందాద్
మొహమ్మద్ జావేద్ మియాందాద్ ఖాన్ 1957 జూన్ 12 న జన్మించాడు. ఈ మాజీ పాకిస్తానీ క్రికెట్ ఆటగాడు 1975-1996 మధ్యకాలంలో ఆడాడు. ఇతను టెస్టు క్రికెట్‌లో పాకిస్తాన్ తరపున పరుగులు చేసిన వారిలో ప్రధానంగా ఉన్నాడు. పాకిస్తాన్ జాతీయ క్రికెట్ జట్టుకు కెప్టెన్‌గా సేవలను అందించాడు. భారతదేశానికి వ్యతిరేకంగా 1986లో ఆడిన ఆటలో 1 బంతికి 4 పరుగులు చేయవలసి ఉండగా అతను భారీగా చేసిన ఆరు పరుగులకు పేరు గడించాడు. అతని క్రీడా జీవితం తరువాత, అతను పాకిస్తాన్ క్రికెట్ జట్టుకు వివిధ సందర్భాలలో శిక్షకుడిగా ఉన్నాడు. అలానే పాకిస్తాన్ క్రికెట్ సంఘంలో వివిధ హోదాలను నిర్వహించాడు. అతడు పాకిస్తాన్ జాతీయ జట్టులో మూడుసార్లు శిక్షకుడిగా కూడా పనిచేశాడు.